ጠቅላይ ሚኒስትሩ መሠረታቸውን በደቡብ ከሚገኙ የፖለቲካ ፓርቲዎች አመራሮች ጋር ተወያዩ
አዲስ አበባ:- ጠቅላይ ሚኒስትር ዶክተር አቢይ አህመድ መሠረታቸውን በደቡብ ክልል ካደረጉ የፖለቲካ ፓርቲዎች አመራሮች ጋር ተወያዩ።
በውይይቱም፣ ከክልሉ መዋቅር ጋር የተያያዙ ጥያቄዎች እና ጉዳዮች ተነስተዋል ውይይት ተደርጎባ ቸዋል።
ጠቅላይ ሚኒስትር ዶክተር አቢይ ውይይቱን አመልክተው በፌስቡክ ገፃቸው ባወጡት መረጃ፥ “ከደቡብ ክልል የፖለቲካ ፓርቲ አመራሮች ጋር ዛሬ ባካሄድነው ውይይት፣ የተነሱት ሐሳቦች እና የታየው ግልጽ የውይይት መንፈስ የሚደነቅ ነው” ብለዋል። 
በክልሉ የሚኖሩ ሕዝቦችን ልዩ ልዩ ፍላጎት ባማከለ መልኩ፣ ክልሉን እንደገና ለማደራጀት በሚቻልበት መርሕ ላይ መወያየታቸውንም አስታው ቀዋል። 
“እንዲህ ያሉ ውይይቶች መቀጠላቸው ወደ ተሻለ ጎዳና እንድናመራ እና ዴሞክራሲያዊ እሴቶች እንዲዳብሩ የሚያስችል ነው” ሲሉም ገልፀዋል።
አዲስ ዘመን ሰኔ 5/2012